CELEX: 32020D1236
Language: lv
Date: 2020-08-25 00:00:00
Title: Komisijas Lēmums (ES) 2020/1236 (2020. gada 25. augusts), ar ko Nīderlandei atļauj piemērot dažu Eiropas Parlamenta un Padomes Regulas (ES) 2020/698 2. un 3. pantā norādīto laikposmu pagarinājumu (izziņots ar dokumenta numuru C(2020) 5745) (Autentisks ir tikai teksts angļu valodā)

31.8.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 282/19
               
            
         KOMISIJAS LĒMUMS (ES) 2020/1236
         (2020. gada 25. augusts),
         ar ko Nīderlandei atļauj piemērot dažu Eiropas Parlamenta un Padomes Regulas (ES) 2020/698 2. un 3. pantā norādīto laikposmu pagarinājumu
         
            
               (izziņots ar dokumenta numuru C(2020) 5745)
            
         
         (Autentisks ir tikai teksts angļu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2020/698 (2020. gada 25. maijs), ar ko nosaka īpašus un pagaidu pasākumus saistībā ar Covid-19 uzliesmojumu attiecībā uz dažu sertifikātu, apliecību, licenču un atļauju atjaunošanu vai pagarināšanu un dažu periodisku pārbaužu un periodisku mācību atlikšanu dažās transporta tiesību aktu jomās (1), un jo īpaši tās 2. panta 6. punktu un 3. panta 3. punktu,
         tā kā:
         
                     (1)
                  
                  
                     Ar Regulas (ES) 2020/698 2. panta 1. punktu tiek pagarināti arodprasmes apliecības (APA) turētāja periodiskās apmācības pabeigšanas termiņi, kas citādi būtu beigušies vai citādi beigtos laikā no 2020. gada 1. februāra līdz 2020. gada 31. augustam. Ar minētās regulas 2. panta 2. punktu tiek pagarināts saskaņotā Savienības koda “95” atbilstošā marķējuma derīguma termiņš.
                  
               
                     (2)
                  
                  
                     Ar Regulas (ES) 2020/698 3. panta 1. punktu tiek pagarināts vadītāja apliecību derīguma termiņš, kas citādi būtu beidzies vai citādi beigtos laikā no 2020. gada 1. februāra līdz 2020. gada 31. augustam.
                  
               
                     (3)
                  
                  
                     Nīderlande 2020. gada 1. jūlija vēstulē iesniedza pamatotu pieprasījumu dot atļauju piemērot dažu Regulas (ES) 2020/698 2. un 3. pantā norādīto laikposmu pagarinājumu. Nīderlande 2020. gada 29. jūlija vēstulē iesniedza pārskatītu pamatotu pieprasījumu. Ar šo pārskatīto pieprasījumu tā, pirmkārt, lūdz atļauju piemērot trīs mēnešu pagarinājumu laikposmiem no 2020. gada 1. februāra līdz 2020. gada 31. augustam, kas norādīti Regulas (ES) 2020/698 2. panta 1. punktā minētās tiesību normas un 2. panta 2. punkta piemērošanas nolūkā, kā arī 3. panta 1. punktā. Otrkārt, tā lūdz atļauju piemērot divu mēnešu pagarinājumu septiņu mēnešu laikposmiem, kas norādīti Regulas (ES) 2020/698 2. panta 1. un 2. punktā un 3. panta 1. punktā. Nīderlande 2020. gada 30. jūlijā sniedza papildu informāciju, ar ko pamato pieprasījumu.
                  
               
                     (4)
                  
                  
                     Saskaņā ar Nīderlandes sniegto informāciju periodiskās apmācības pabeigšana, saskaņotā Savienības koda “95” marķēšana un vadītāja apliecību atjaunošana Nīderlandē pēc 2020. gada 31. augusta, visticamāk, joprojām nebūs praktiski iespējama to pasākumu dēļ, ko Nīderlande ir veikusi, lai novērstu vai ierobežotu Covid-19 izplatīšanos.
                  
               
                     (5)
                  
                  
                     Konkrēti, Nīderlande uz laiku pilnībā apturēja periodisko apmācību saskaņā ar Eiropas Parlamenta un Padomes Direktīvu 2003/59/EK (2). Tā rezultātā tika atcelti aptuveni 30 000 mācību kursu, kas tiktu nodrošināti parastos apstākļos. Līdz ar to aptuveni 2400 profesionālo autovadītāju laikus neatjaunoja savu APA.
                  
               
                     (6)
                  
                  
                     Tagad periodiskie mācību kursi ir atsākti un tiek plānoti jauni kursi papildus parastajām nodarbībām, kas jau bija ieplānotas laikā no 2020. gada maija līdz 2020. gada beigām. Tomēr pasākumi, kas vajadzīgi, lai ierobežotu Covid-19 izplatīšanos, šajā ziņā joprojām rada sarežģījumus. Mācību iestādēm ir jānodrošina atbilstība attiecīgajām Valsts sabiedrības veselības un vides institūta (3) prasībām, piemēram, jāļauj cilvēkiem, cik vien iespējams, ieturēt vismaz 1,5 metra distanci citam no cita.
                  
               
                     (7)
                  
                  
                     Situācija autobusu vadītāju periodiskās apmācības jomā ir īpaši problemātiska. Saskaņā ar Nīderlandes sniegto informāciju daudzi vadītāji, kas 2008. gada 10. septembrī veica pasažieru pārvadājumiem izmantoto transportlīdzekļu vadītāja darbību, saņēmuši APA kā iegūtās tiesības saskaņā ar Direktīvas 2003/59/EK 4. pantu. Praksē un saskaņā ar Direktīvas 2003/59/EK 4. pantu, 8. panta 2. punktu un 14. panta 2. punktu daudzu šādi piešķirto APA derīguma termiņš beidzās 2015. gada septembra pirmajā pusē, jo Nīderlande izmantoja iespēju Direktīvas 2003/59/EK 8. panta 2. punktā minēto laikposmu pagarināt līdz septiņiem gadiem. Savukārt, D1, D1+E, D vai D+E kategorijas transportlīdzekļu vadītājiem, kuri savas APA ir atjaunojuši īsi pirms to derīguma termiņa beigām 2015. gadā, APA ir atkal jāatjauno pirms to derīguma termiņa beigām 2020. gada 10. septembrī. Lielākā daļa autobusu vadītāju Nīderlandē ir šādā situācijā. Nav skaidrs, vai mācību iestāžu iespējas ļaus visiem šiem vadītājiem laikus pabeigt periodisko apmācību. Turklāt līdz ar sabiedriskā transporta pārvadājumu atsākšanos atbilstoši parastajam kustības grafikam transportlīdzekļu vadītājiem ir mazāk laika piedalīties mācībās.
                  
               
                     (8)
                  
                  
                     Attiecībā uz vadītāja apliecībām, kas izdotas saskaņā ar Eiropas Parlamenta un Padomes Direktīvu 2006/126/EK (4), Nīderlande atsaucas uz pagaidu ierobežojumiem strādāt profesijās, kurās ir fizisks kontakts. Minētie ierobežojumi ietekmēja medicīniskās pārbaudes, kas vajadzīgas, lai noteiktu personas fizisko un garīgo piemērotību transportlīdzekļa vadīšanai (“medicīniskās pārbaudes”). Tā rezultātā ievērojami samazinājies valsts licencēšanas iestādei (CBR (5)) katru nedēļu iesniegto uz šādām pārbaudēm pamatoto medicīnisko izziņu vidējais skaits. Sakarā ar pasākumiem, kas veikti, lai novērstu vai ierobežotu Covid-19 izplatīšanos Nīderlandē, 28 000 medicīnisko pārbaužu ir atliktas un vēl ir jāveic papildus tām pārbaudēm, kas tagad un tuvākajā nākotnē jāveic attiecībā uz vadītāja apliecībām, kuru derīguma termiņš beigsies drīzumā.
                  
               
                     (9)
                  
                  
                     Nīderlandē medicīniskās pārbaudes veic aptuveni 25 000 ārstu. Laiks, kas nepieciešams 28 000 atlikto medicīnisko pārbaužu veikšanai, ļoti atkarīgs no tā, cik lielā mērā un cik ātri ārsti var atsākt šo uzdevumu izpildi. Daudziem ārstiem Nīderlandē medicīnisko pārbaužu veikšana vadītāja apliecību atjaunošanai ir tikai viens no viņu daudzajiem uzdevumiem. Dēļ papildu darba, kas saistīts ar Covid-19 pandēmijas apkarošanu, ārsti nav spējuši veikt tik daudz medicīnisko pārbaužu, cik parasti.
                  
               
                     (10)
                  
                  
                     Nīderlandes sniegtajā informācijā teikts, ka nav skaidrs, cik lielā mērā un cik ātri tiks atsākta nepieciešamā ārstu darbība. Paredzams, ka medicīnas iestāžu spējas pakāpeniski atjaunosies, savukārt medicīnisko pārbaužu pieprasījums pēc norobežošanas perioda palielināsies. Tādējādi sagaidāms, ka pat pēc tam, kad veikto medicīnisko pārbaužu skaits atgriezīsies parastajā līmenī, kāds bija pirms Covid-19 pandēmijas, pārbaužu atlikšanas sekas tiks novērstas ne agrāk kā 2021. gada maijā.
                  
               
                     (11)
                  
                  
                     Nīderlande uzskata, ka nav iespējams precīzi prognozēt, cik personām nebūs iespējas laikus atjaunot vadītāja apliecības, kuru derīguma termiņš ir beidzies vai beidzas laikā no 2020. gada 1. februāra līdz 2020. gada 31. augustam. Tas ir ļoti atkarīgs no ārstu pieejamības, kas daļēji noteikta reģionālā līmenī. Jebkurā gadījumā nevarēs izvairīties no tā, ka dažām personām, kas lūdz atjaunot vadītāja apliecību, nāksies rēķināties ar kavēšanos, gaidot uz pieņemšanu veselības aprūpes sistēmā, un tas jo īpaši attiecas uz aptuveni 15 % personu, kurām ir jākonsultējas ar vairākiem ārstiem. Vidējais laiks, kas vajadzīgs vadītāja apliecības atjaunošanai personām, kurām nepieciešama medicīniskā pārbaude, lai noteiktu piemērotību transportlīdzekļa vadīšanai, ir 125 dienas, ja konsultējas ar vienu ārstu, un 179 dienas, ja konsultējas ar vairākiem ārstiem.
                  
               
                     (12)
                  
                  
                     Pamatojoties uz CBR sniegtajiem datiem, Infrastruktūras un ūdenssaimniecības ministrija (6) prognozē, ka 2020. gada 1. decembrī iekavēto medicīnisko pārbaužu skaits būs aptuveni 20 000. Pieņemot, ka medicīnas iestāžu spējas normālu līmeni atkal būs sasniegušas līdz 2021. gada pirmajam ceturksnim, iespējams, ka iekavēto pārbaužu uzkrāšanās turpinās ietekmēt vadītājus, kuru vadītāja apliecības derīguma termiņš beidzas 2020. gada 1. decembrī. Tomēr tiek prognozēts, ka pieprasītais pagarinājums, kas attiecas gan uz laikposmiem no 2020. gada 1. februāra līdz 2020. gada 31. augustam, gan uz laikposmiem, par kuriem tiek pagarināts vadītāja apliecību derīguma termiņš, kas citādi beigtos vai būtu beidzies, būs pietiekams, lai nodrošinātu, ka visas ieinteresētās personas spēs izpildīt piemērojamās prasības.
                  
               
                     (13)
                  
                  
                     Tāpēc būtu jāatļauj Nīderlandei piemērot pagarinājumu laikposmiem no 2020. gada 1. februāra līdz 2020. gada 31. augustam un septiņu mēnešu laikposmiem, kas norādīti Regulas (ES) 2020/698 2. panta 1. punktā un 3. panta 1. punktā.
                  
               
                     (14)
                  
                  
                     Nīderlande ir piekritusi, ka šo lēmumu pieņem un paziņo angļu valodā,
                  
               IR PIEŅĒMUSI ŠO LĒMUMU.
         
            1. pants
            Nīderlandei tiek atļauts Regulas (ES) 2020/698 2. panta 1. un 2. punktā un 3. panta 1. punktā norādītajiem laikposmiem piemērot šādus pagarinājumus:
            
                        a)
                     
                     
                        trīs mēnešu pagarinājumu – laikposmam no 2020. gada 1. februāra līdz 2020. gada 31. augustam, kas norādīts Regulas (ES) 2020/698 2. panta 1. punktā minētās regulas 2. panta 1. un 2. punkta piemērošanas nolūkā;
                     
                  
                        b)
                     
                     
                        divu mēnešu pagarinājumu – minētās regulas 2. panta 1. un 2. punktā norādītajiem septiņu mēnešu laikposmiem;
                     
                  
                        c)
                     
                     
                        trīs mēnešu pagarinājumu – minētās regulas 3. panta 1. punktā norādītajam laikposmam no 2020. gada 1. februāra līdz 2020. gada 31. augustam;
                     
                  
                        d)
                     
                     
                        divu mēnešu pagarinājumu – minētās regulas 3. panta 1. punktā norādītajiem septiņu mēnešu laikposmiem.
                     
                  
         
            2. pants
            Šis lēmums ir adresēts Nīderlandes Karalistei.
         
         
            Briselē, 2020. gada 25. augustā.
            
               
                  Komisijas vārdā –
               
               Adina-Ioana VĂLEAN
               
                  Komisijas locekle
               
            
         
         
            (1)  OV L 165, 27.5.2020., 10. lpp.
         
         
            (2)  Eiropas Parlamenta un Padomes Direktīva 2003/59/EK (2003. gada 15. jūlijs) par dažu kravu vai pasažieru pārvadāšanai paredzētu autotransporta līdzekļu vadītāju sākotnējās kvalifikācijas iegūšanu un periodisku apmācību, par Padomes Regulas (EEK) Nr. 3820/85 un Padomes Direktīvas 91/439/EEK grozīšanu un Padomes Direktīvas 76/914/EEK atcelšanu (OV L 226, 10.9.2003., 4. lpp.).
         
            (3)  Rijksinstituut voor Volksgezondheid en Milieu, RIVM
         
         
            (4)  Eiropas Parlamenta un Padomes Direktīva 2006/126/EK (2006. gada 20. decembris) par vadītāju apliecībām (OV L 403, 30.12.2006., 18. lpp.).
         
            (5)  Centraal Bureau Rijvaardigheidsbewijzen
         
         
            (6)  Ministerie van Infrastructuur en Waterstaat